Sabinet | Wagneriaanse vergestaltings in Etienne Leroux se 18-44 : geesteswetenskappe
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Wagneriaanse vergestaltings in Etienne Leroux se 18-44 : geesteswetenskappe Navigate this Journal About Current issue Previous issues Submit a paper Contact the Editor OA African Journal Archive ISSN :
18-44, Der Ring des Nibelungen, Etienne Leroux, Intertekstualiteit, Intertextuality, Mitologie, Mythology and Richard Wagner
Abstract HTML Metrics Related Content Abstract &apos;n Belangrike aspek van Leroux se oeuvre is sy breedvoerige gebruik van &apos;n wye verwysingsveld, en veral sy invleg van uiteenlopende mitologieë, sielkundige teorieë en literêre bronne binne sy romans. Vanuit &apos;n musiekwetenskaplike perspektief is die talle verwysings na die musiekdramas van Wagner in 18-44 opvallend. Hierdie artikel neem as vertrekpunt &apos;n lesing van 18-44 as &apos;n teks tussen tekste, spesifiek met betrekking tot Richard Wagner se Der Ring des Nibelungen. Deur Wagner en Wagner-resepsie as &apos;n konteks vir Leroux te postuleer, word gepoog om nuwe interpretasiemoontlikhede in 18-44 bloot te lê. Uit hierdie herlesing kom belangrike temas en perspektiewe in die roman na vore, onder andere die huwelik as onmoontlike belofte en owerspel as noodsaaklike verraad. Regdeur Leroux se oeuvre is die soektog na &apos;n "lewende mite" &apos;n prioriteit. In hierdie artikel word die Götterdämmerung-tema in 18-44 hiermee in verband gebring en gelees as profesie van die Afrikaner se toekoms, die val van sy gode en sy desperate behoefte aan &apos;n "lewende mite". Alhoewel hierdie voorgestelde konteks hoofsaaklik op Der Ring des Nibelungen berus, bestaan daar verdere moontlikhede om van Wagner se ander musiekdramas, veral Der Fliegende Holländer en Parsifal, doelbewus in &apos;n herlees van 18-44 te betrek. Deur Leroux vanuit hierdie perspektief te benader is my bedoeling om te demonstreer dat die veld van Leroux-navorsing geensins versadig is nie en dat ander interpretasies steeds deur &apos;n "heruitvoering" (om Willem Weststeijn in Botha 2004:89-90 se konsep te ontleen) van 18-44 moontlik is.